గ్రాంట్ స్టీవర్ట్

గ్రాంట్ స్టీవర్ట్ (జననం 1994 ఫిబ్రవరి 19) కెంట్ కౌంటీ క్రికెట్ క్లబ్ తరపున ఆడే ఇటాలియన్-ఆస్ట్రేలియన్ ప్రొఫెషనల్ క్రికెటరు. అతను 2017 సెప్టెంబరులో కెంట్ తరపున తన ఫస్ట్-క్లాస్ క్రికెట్ రంగప్రవేశం చేశాడు, ఆ సీజన్‌లో క్లబ్ యొక్క చివరి కౌంటీ ఛాంపియన్‌షిప్ మ్యాచ్‌లో ఆగస్టు చివరిలో తన మొదటి ప్రొఫెషనల్ ఒప్పందంపై సంతకం చేశాడు.

అతను బౌలింగ్ ఆల్ రౌండర్‌గా ఆడుతాడు. "బంతిని ఒక మైలు దూరం బాదగల , బలమైన కుర్రాడు, సరిపడినంత వేగంతో బౌలింగూ చేస్తాడు". "సహజ సామర్థ్యాలు కుప్పలుకుప్పలుగా" ఉన్న వ్యక్తి అని అతన్ని వర్ణించారు. 2021లో అతను ఇటలీ తరపున ట్వంటీ20 అంతర్జాతీయ రంగప్రవేశం చేశాడు. ఇటాలియన్నైన తల్లి ద్వారా జట్టు తరపున ఆడటానికి అర్హత సాధించాడు.

 తొలినాళ్ళ జీవితం 
స్టీవర్ట్ సివిల్ ఇంజనీరు. అతను న్యూకాజిల్ విశ్వవిద్యాలయంలో చదివి ఆస్ట్రేలియాలో గ్రాడ్యుయేట్ ప్రాజెక్ట్ ఇంజనీర్‌గా పనిచేశాడు. అతను పశ్చిమ ఆస్ట్రేలియాలోని కల్గూర్లీలో జన్మించాడు. కానీ ప్రధానంగా న్యూ సౌత్ వేల్స్‌లో పెరిగాడు, మొదట సిడ్నీలోను, ఆ తరువాత న్యూకాజిల్ సమీపంలోని లార్న్‌లో, టర్ఫ్ ఫామ్‌లోనూ నివసించాడు.Pennell M (2017) 'Stewart jumps at the chance to engineer a cricket career', Kent v Glamorgan - match guide, Kent County Cricket Club, 2017-09-25. Canterbury: Kent County Cricket Club. మొదట వికెట్-కీపర్, లెగ్-స్పిన్ బౌలరూ అయిన అతను ఫాస్ట్ బౌలర్‌గా మారి మైట్‌ల్యాండ్‌లోని నార్తర్న్ సబర్బ్స్ క్రికెట్ క్లబ్, కెంట్ పేస్ బౌలర్ మిచెల్ క్లేడాన్‌తో కలిసి న్యూకాజిల్ క్రికెట్ క్లబ్ తరపున ఆడాడు, 2016లో న్యూ సౌత్ వేల్స్ కంట్రీ XIతో ప్రాతినిధ్య గౌరవాలను గెలుచుకున్నాడు.Callinan J (2017) Hunter product Grant Stewart cracks Kent county squad, Newcastle Herald, 2017-08-31. Retrieved 2018-06-27. స్టీవర్ట్ సోదరుడు ల్యూక్ అప్పుడప్పుడు న్యూకాజిల్‌లో అతనితో పాటు ఆడేవాడు.

 కెరీర్ 
2016లో ఇంగ్లాండ్ వెళ్లి కెంట్ క్రికెట్ లీగ్‌లో క్రికెట్ ఆడమని క్లేడాన్, స్టీవర్ట్‌ను ప్రోత్సహించాడు, మొదట HSBCలో, తరువాత 2017లో శాండ్‌విచ్ టౌన్‌లో ఆడాడు.  అతని తల్లి ఇటాలియన్ కావడంతో అతనికి యూరోపియన్ యూనియన్ పాస్‌పోర్ట్ ఉంది, దీనితో ఇంగ్లాండ్‌లో విదేశీయేతర ఆటగాడిగా ఆడటానికి అతనికి అర్హత లభించింది.Hoad A (2017) Kent sign Australian-born all-rounder Grant Stewart to a professional contract, Kent Online, 2017-08-30. Retrieved 2017-09-25. 2016/17 సీజన్‌లో స్టీవర్ట్, దక్షిణ ఆస్ట్రేలియాలోని అడిలైడ్ యూనివర్సిటీ క్రికెట్ క్లబ్ తరపున ఆడటానికి వెళ్లి 2018లో కెంట్‌కు తిరిగి వచ్చాడు. 2017లో కెంట్ సెకండ్ ఎలెవన్ తరపున విజయవంతమైన ప్రదర్శనల శ్రేణిలో 29 వికెట్లు తీసిన తర్వాత స్టీవర్ట్, 2017 ఆగస్టు 2017 చివరిలో కెంట్‌తో తన మొదటి ప్రొఫెషనల్ ఒప్పందంపై సంతకం చేశాడు.Grant Stewart signs professional contract, Kent County Cricket Club, 2017-08-30. Retrieved 2017-09-25. 2017 సీజన్ చివరిలో తన ఫస్ట్-క్లాస్ రంగప్రవేశం చేసిన తర్వాత, అతను వెస్టిండీస్‌లో జరిగిన 2017–18 రీజినల్ సూపర్ 50 పోటీలో కెంట్ యొక్క ప్రీ-సీజన్ ప్రచారంలో తన మొదటి లిస్ట్ A ప్రదర్శనలో పాల్గొన్నాడు, యాంటిగ్వాలోని కూలిడ్జ్ క్రికెట్ గ్రౌండ్‌లో గయానాపై మూడు వికెట్లు తీసుకున్నాడు.

మొదటి XIలో సీజన్ ప్రారంభించిన తర్వాత, స్నాయువు గాయం కారణంగా 2018 సీజన్ ప్రారంభంలో కెంట్ తరపున అతను ఆడటం పరిమితం అయింది. జూన్ చివరలో కాంటర్బరీలో మిడిల్‌సెక్స్‌తో జరిగిన డే/నైట్ మ్యాచ్‌లో స్టీవర్ట్ జట్టులోకి తిరిగి వచ్చాడు, మ్యాచ్ మొదటి సాయంత్రం 6/22తో తన అత్యుత్తమ బౌలింగ్ గణాంకాలను నమోదు చేశాడు, దీనితో మిడిల్‌సెక్స్ 54/9కి పడిపోయింది. మరుసటి రోజు అతను, 71 బంతుల్లో 103 పరుగులు చేసి, తన తొలి ఫస్ట్-క్లాస్ సెంచరీని సాధించాడు, ఇది సీజన్‌లో అత్యంత వేగవంతమైన కౌంటీ ఛాంపియన్‌షిప్ సెంచరీ. ఇది కెంట్ తరఫున 10వ నంబరు బ్యాట్స్‌మన్ చేసిన అత్యధిక స్కోరుగా నమోదు చేసింది.Callinan J (2018) Hunter-bred, first-class all-rounder Grant Stewart smashes maiden English county ton batting at No.10 for Kent after claiming five-wicket haul, Newcastle Herald, 2018-06-27. Retrieved 2018-06-27. స్టీవర్ట్, ఇవాన్ థామస్ చివరి వికెట్‌కు సెంచరీ భాగస్వామ్యాన్ని నెలకొల్పారు. థామస్ ఒకే ఒక పరుగుతో 100 పరుగుల భాగస్వామ్యానికి తోడ్పడ్డాడు, ఇది బ్యాట్స్‌మన్ చేసిన అత్యల్ప సహకారాన్ని సమం చేసింది.

గాయాలు 2019లో కెంట్ తరఫున స్టీవర్ట్ ప్రదర్శనలను కూడా పరిమితం చేశాయి. ఆగస్టులో స్నాయువు గాయంతో చివరికి అతని సీజన్‌ను ముందుగానే ముగించాడు. అతను 2020 జనవరిలో రెండేళ్ల కాంట్రాక్ట్ పొడిగింపుపై సంతకం చేశాడు. 2022 వరకు క్లబ్‌లో ఉన్నాడు. 

2021 మేలో, 2021 ICC పురుషుల T20 ప్రపంచ కప్ యూరప్ క్వాలిఫైయర్ టోర్నమెంటు చివరి దశలో ఇటాలియన్ క్రికెట్ జట్టు తరపున స్టీవర్ట్ ఆడతాడని ప్రకటించారు.  సెప్టెంబరులో అతను ఇటలీ జట్టులో చోటు దక్కించుకున్నాడు. అక్టోబరు 15న డెన్మార్క్‌తో జరిగిన మ్యాచ్‌లో ట్వంటీ20 అంతర్జాతీయ రంగప్రవేశం చేశాడు.

2022 ఏప్రిల్లో, గాయపడిన ఆటగాళ్ల స్థానంలో ఆడేందుకు, స్టీవర్ట్‌ను సస్సెక్స్‌కు ఒక నెల పాటు రుణంగా ఇచ్చారు.  జాక్సన్ బర్డ్ గాయం తర్వాత తిరిగి వచ్చేముందు, అతను జట్టు తరపున ఒక మ్యాచ్‌లో ఆడాడు.

2025 మేలో, గ్లౌసెస్టర్‌షైర్‌తో జరిగిన మ్యాచ్‌లో స్టీవర్ట్ తన అత్యధిక ఫస్ట్ క్లాస్ స్కోరు 182 పరుగులు చేశాడు, అందులో 20 ఫోర్లు, 5 సిక్సర్లు ఉన్నాయి.Grant Stewart moves on loan to Sussex to help ease injury concerns, The Cricketer, 2022-04-20. Retrieved 2022-04-20.

2025 అక్టోబరు 9న స్టీవర్ట్ కెంట్‌తో రెండు సంవత్సరాల కాంట్రాక్ట్ పొడిగింపుపై సంతకం చేశాడు.Grant Stewart moves on loan to Sussex to help ease injury concerns, The Cricketer, 2022-04-20. Retrieved 2022-04-20.

 మూలాలు 

వర్గం:ఇటలీ టీ20 క్రికెట్ క్రీడాకారులు
వర్గం:ఆస్ట్రేలియా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1994 జననాలు